Diari Oficial de la Generalitat Valenciana


Sumari del DOGV 3422, del 28-01-1999 (1999/339)

ORDRE de 17 de desembre de 1998, de la Conselleria de Cultura, Educació i Ciència, per la qual s'autoritza el centre docent holandès a Espanya anomenat Costa Blanca International School, a Llíber (Alacant).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3422

Data del DOGV
:   28-01-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/339


Data del document
:   17-12-1998

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Llíber
    * ensenyament privat

ORDRE de 17 de desembre de 1998, de la Conselleria de Cultura, Educació i Ciència, per la qual s'autoritza el centre docent holandès a Espanya anomenat Costa Blanca International School, a Llíber (Alacant). [1999/X339]
  
L'expedient l'ha iniciat el representant de la mercantil Colegio Internacional Costa Blanca, SL, en sol·licitud d'autorització per a l'obertura i funcionament d'un centre holandès per a alumnat espanyol i estranger.
  
Atés que obren a l'expedient certificats de l'Ambaixada Reial dels Països Baixos, on es fa constar que els ensenyaments que impartirà el centre tindran validesa acadèmica plena en aquell país, i que compleix els requisits exigits per la legislació neerlandesa per a la creació de centres docents.
  
Atés que de l'informe favorable de la Inspecció Educativa es desprèn el compliment del que estableixen els articles 10 i 12 del Reial Decret 806/1993, en relació als ensenyaments i professorat de llengua i cultura espanyoles i de la llengua pròpia de la Comunitat Valenciana.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.93), sobre règim de centres estrangers a Espanya, i la resta de la legislació general que hi resulte aplicable.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar el funcionament del centre docent privat holandès anomenat Costa Blanca International School, de Llíber, en els termes i condicions que a continuació s'indiquen:
  
Centre: Costa Blanca International School
  
Codi: 27339811
  
Adreça: Carretera Benissa a Jalón, km. 8, urbanització Lliberland
  
Localitat: Llíber
  
Província: Alacant
  
Titular: Colegio Internacional Costa Blanca, SL.
  
Ensenyaments autoritzats: Sistema educatiu holandès:
  
- Educació bàsica
  
- Educació Secundària:
  
- Classe 1: qualsevol modalitat
  
- Classe 2: qualsevol modalitat
  
- Classe 3: 3 VWO, 4 HAVO, 4 MAVO i diploma MAVO
  
- Classe 4: 4 VWO, 5 HAVO i diploma HAVO
  
- Classe 5: 5 VWO
  
- Classe 6 i diploma VWO
  
Capacitat total del centre: 400 llocs escolars
  
Alumnat autoritzat: espanyol i estranger.
  
La present autorització estarà condicionada en tot cas a la vigència de l'autorització de l'administració educativa holandesa.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establerts per l'administració Educativa, segons el que es disposa a l'article 11 i la disposició transitòria segona del Reial Decret 806/1993.
  
Tercer
  
Quant a l'homologació i convalidació dels estudis efectuats en el centre serà d'aplicació l'Ordre de 30 d'abril de 1996, del Ministeri d'Educació i Ciència (BOE de 08.05.96), i l'Ordre d'11 d'abril de 1988 (BOE de 16.04.88), sobre règim d'equivalències dels estudis del sistema educatiu holandès i els corresponents espanyols.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, la persona interessada podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la seua notificació. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 17 de desembre de 1998
  
El conseller de Cultura, Educació i Ciència,